DIE BERG II | Leon von Moltke se blog
« Ingrid Jonker-prys: Melt Myburgh
Nog ‘n berg »
DIE BERG II
11/08/2011 deur leonvonmoltke
‘n Warm sonskyndag in die Kaap. Dit ruik na riool, amper soos by die Leki-mark in Lagos, Nigerië. Die man wurm deur die gaping in die betonmuur (internasionale besoekers moet tog net nie hoef vas te kyk in sulke haglike armoede nie) en smyt nog ‘n emmer vol gemors in die sloot. ‘n Klein seuntjie stap verby, draai om, glimlag dat jy net tande sien en hou dan sy handjie bakhand uit. DIE BERG het ook ‘n agterkant…
op 12/08/2011 at 7:05 vm | Antwoord karen
Nee man, juis moet mens oor hierdie berg ook praat (na aanleiding van jou volgende blog). Maar mens kan seker dink dat dit nie die blye gevoelens van die ander berg in mense uitlok nie.
Hoe al daai mense nie heeltemal dit verloor onder sulke omstandighede nie, kan mens net bewonder.
op 12/08/2011 at 8:44 vm | Antwoord klarisabet
Ek en Jos het vanoggend ‘n gesprek in die kar gehad, oor die anderkant van die berg… dit het begin met “Ma, kan dit wat in London gebeur, hier by ons ook gebeur?”
op 15/08/2011 at 6:38 nm | Antwoord toortsie
Elke keer as ek met die N2 ry, is my gedagte iets soos…. Sou ek nie ook klip gegooi het as ek hier gewoon het nie? Of… Mag nie een van my kinders of hulle kinders … ooit in sulke omstandighede woon nie.
Dankie Leon. Nie lekker nie, maar goed om te sien.